Wag skiet wag by winkelsentrum - Maroela Media
Die polisie in die Oos-Rand ondersoek 'n saak van moord nadat 'n veiligheidswag glo Woensdag 'n ander veiligheidswag doodgeskiet het.
Sers. Lerato Mngomezulu, polisiewoordvoerder, het gesê die voorval het omstreeks 14:00 by die Tsakane Mall, suid van Brakpan, plaasgevind.
"Veiligheidswagte verbonde aan die winkelsentrum in diens van Bhekanabantu Security het glo 'n rusie met veiligheidswagte van SBV Services gehad oor 'n misverstand wat albei groepe geraak het. Die wagte was aan diens tydens die voorval," het Mngomezulu gesê. Die oorsaak van die misverstand is nie bekend gemaak nie.
Volgens Mngomezulu het 'n 26-jarige wag van SBV na bewering tydens die rusie 'n 33-jarige wag van Bhekanabantu geskiet en gewond. "Die slagoffer is deur sy kollegas na 'n hospitaal geneem waar hy later aan sy beserings beswyk het."
Die 26-jarige verdagte is op die toneel in hegtenis geneem en moet binnekort in die hof verskyn. Die Tsakane-polisie ondersoek die voorval.
Kol. Johannes Maass, stasiebevelvoerder van die Tsakane-polisie, het die voorval veroordeel. "Ons verwag van veiligheidsmaatskappye om misdaad te help bekamp en vir mekaar uit te kyk, nie andersom nie." Maass het voorts 'n beroep op die publiek gedoen om geskille op 'n vreedsame manier op te los.
Brakpan Gauteng misdaad
Zuma se bedanking amptelik, nuwe president dán verkies
Nou wat het die publiek daarmee te doen?
Die publiek het niks met die insident te doen nie. Die sekuriteitsmaatskappye moet maar oplet vir wie hulle wapens in die hand stop.
Pikkewyn · 2 jare gelede
Nes 'n mens dink mens het alles gehoor ……….
Het gedink ek het nou al alles gehoor
Maar jan publiek moet smeek vir n lisensie, Lyk my die lot word sommer ge-isue met n wapen , Duh,
En dís nou die mense wat Jan Publiek en Jan Alleman moet beskerm teen die misdadigers en die wêreld 'daar buite'. Laat mens wonder watter opleiding hierdie 'wagte' ondergaan het en of hulle wel in staat daartoe is (lees: toegelaat moet word) om hoegenaamd 'n vuurwapen te hê.
Self ń ou SBV werker gewees,ek dink die wag van SBV het nie net geskiet om dat dit geskiet moes word menige male moes ons self die mall se sekuriteit wagte waarsku om nie te naby te beweeg aan die voertuie wat die geld rond ry of even die publiek ń roofrog gebeur so vinnig jy vertrou niemand nie julle vergeet dis Suid -Afrika is
Waarom moet die Kontant gedurende die dag vervoer word wanneer winkelsentrums besig is en die publiek in gevaar is om in n skietgeveg tussen rowers en veiligheidsbeamptes verwond of gedood te word. Dit is duidelik tydens voorvalle soos die dat daar onbevoegde persone in besit van vuurwapens geplaas word wat die risiko vererger.
DVL · 2 jare gelede
@Danie het ook so twee en half jaar saam SBV manne gewerk en mense het altyd kanse gevat. SBV wag sal nie net sommer skiet nie tensy hulle gedreig of bedreig word. Weet van wat die ouens ons vertel het van hulle opleiding hulle was nie paloekas nie. SBV het altyd hoe standaarde gehandhaaf. Die tye wat ons saamgewerk het het publiek en ander sekuriteit geluister as daar vir hulle gese is om pad te gee. @Andre – ongelukkig trek mense geld deur die dag en masjiene moet gelaai word anders kan jy nie gou gou stop om geld te trek nie dan moet jy maar ook wag to vanaand wanneer dit onveiliger is.
Hierdie is baie belangrik vir die publiek want as hulle op mekaar kan skiet kan hulle ook op die publiek skiet. Hierdie mense is nie voldoende opgelei om met vuurwapens toegerus te word nie.